APROBACIÓN SOBRE ADICACIÓNS EXCLUSIVAS E PARCIAIS, E ASIGNACIÓNS ECONÓMICAS AOS CONCELLEIROS E GRUPOS POLÍTICOS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 19/08/2020)

Número de expediente: 4823/2019 Asunto: Anuncio de aprobación proposta de Alcaldía sobre adicacións exclusivas e parciais, e asignacións económicas aos concelleiros e grupos políticos. O Pleno do Concello de Cangas, en sesión ordinaria de data do 31 de xullo de 2020 acordou aprobar expresamente, a seguinte: De conformidade co disposto nos artigos 75, apartados 1, 3 e 5 da Lei 7/ 1985 e 13 do R. d. 2568/1986, os membros das Corporacións Locais teñen dereito a percibir retribucións polo exercicio do seu cargo cando o desempeñen en réxime de dedicación exclusiva ou parcial, así como a percibir indemnizacións na contía e condicións que estableza o Pleno da corporación, en concepto de asistencias pola concorrencia efectiva ás sesións dos órganos colexiados dos que formen parte. Do mesmo xeito, os grupos políticos municipais teñen dereito a dispoñer dunha infraestructura mínima de medios materiais e persoais para o exercicio do cargo, o que fai aconsellable a asignación dunha contía económica de carácter mensual, que conterá un compoñente fixo idéntico para todos os grupos e outro variable en función do número de membros. Segundo o anterior, esta Alcaldía propón ao Pleno a adopción dos seguintes acordos: Primeiro.- Establecer o seguinte réxime de dedicacións exclusivas e parciais: * Alcaldía: dedicación exclusiva de Alcaldía con efectos do 01 de setembro de 2019. * Concelleiro/Concelleira delegado/delegada de servizo sociais, igualdade, feminismo e sanidade: dedicación exclusiva de Concelleira ou Concelleiro. * Concelleiro/Concelleira delegado/delegada de urbanismo e medio ambiente: dedicación exclusiva de Concelleira ou Concelleiro. * Concelleira ou Concelleiro delegada de servizos, enerxía e turismo. * Concelleira ou Concelleiro delegada de desenvolvemento económico, emprego, mar e rural. Segundo.- Remunerar as dedicacións anteriores nas contías que a seguir se determinan, que resultan de tomar as contías que se estaban a percibir no mes de maio de 2019, isto é, as mesmas dedicacións e polas mesmas contías anteriores ao presente acordo: * Alcaldía: 44.918,58 euros brutos en catorce pagas, excluída a Seguridade Social ou réxime de mutualidade equivalente a cargo do Concello * Concelleira/Concelleiro delegada/delegado de servizos sociais, igualdade, feminismo e sanidade: 28.473,20 euros brutos en catorce pagas, excluída a Seguridade Social ou réxime de mutualidade equivalente a cargo do Concello. * Concelleira/Concelleiro delegada/delegado de urbanismo e medio ambiente: 28.473,20 euros brutos en catorce pagas, excluída a Seguridade Social ou réxime de mutualidade equivalente a cargo do Concello. * Concelleira ou Concelleiro delegada de servizos, enerxía e turismo: 14.236,60 euros brutos en catorce pagas, excluída a Seguridade Social ou réxime de mutualidade equivalente a cargo do Concello. * Concelleira ou Concelleiro delegada de desenvolvemento económico, emprego, mar e rural: 14.236,60 euros brutos en catorce pagas, excluída a Seguridade Social ou réxime de mutualidade equivalente a cargo do Concello. As retribucións referidas son en termos brutos, independentes da cotización do concello á Seguridade Social ou mutualidade correspondente, e percibiranse en catorce pagas, unha por cada unha das mensualidades do ano e as dúas restantes nas mensualidades de xuño e decembro. O importe das retribucións actualizarase anualmente en función do IPC. O Concello procederá á alta no réxime xeral da Seguridade Social dos Concelleiros con dedicacións. As contías sinaladas incrementaranse anualmente na porcentaxe que determinen as Leis de Orzamentos para o persoal ao servizo do sector público, de xeito análogo ao incremento correspondente ao persoal ao servizo do Concello. O presente acordo terá efectos desde o día 1 de setembro de 2019 para a dedicación correspondente á Alcaldía. Terceiro.- Modificar a base 52 das bases de execución do orzamento municipal para o exercicio 2018, prorrogadas a 2019, nos termos indicados no presente acordo. Cuarto.- Asignar ás concelleiras e concelleiros, de conformidade co disposto na base 52 das bases de execución do orzamento municipal para o ano 2018, prorrogadas a 2019, en concepto de indemnizacións por asistencia a órganos colexiados, as seguintes cantidades: - Por asistencia a Pleno a cantidade de noventa euros (90,00 €). - Por asistencia a Xunta de Goberno Local a cantidade de trinta e seis euros (36,00 €). - Por asistencia a comisións informativas, o presidente percibirá a cantidade de trinta e seis euros (36,00 €), e os vogais a cantidade de vinte e catro euros (24,00 €). Quinto.- Asignar unha cantidade a fixa cada grupo político, ao abeiro do artigo 73 da Lei 7/85, de trescentos euros (300,00 €) por mes, modificando en consecuencia a base 52 das bases de execución do orzamento municipal para o ano 2018, prorrogado a 2019, nos termos indicados no presente acordo. Tendo en conta que os distintos grupos constan de distintos número de membros, asignaráselle a cantidade de trinta euros (30,00 €) por concelleiro ao mes, ao abeiro do artigo antes citado. Destas cantidades, cada grupo municipal está obrigado a levar unha contabilidade específica, non podendo dedicarse polos grupos ao pagamento de remuneracións de persoal de calquera tipo ao servizo da corporación, nin a adquisición de bens que poidan constituír activos fixos de carácter patrimonial. Sexto.- Publicar o presente acordo no BOP, así como no taboleiro de anuncios do Concello”. O Alcalde-Presidente, Xosé Manuel Pazos Varela, en Cangas, na data que se sinala á marxe.